

**Resursele naturale ale Asiei**

Tot ce foloseşte omul din natură este o **resursă naturală**. Unele resurse se găsesc în interiorul Pământului şi se numesc **resurse de subsol**, iar unele se găsesc la exterior şi se numesc **resurse de suprafaţă**.

Resursele pot fi :

* **Resurse neregenerabile – epuizabile** Ex. Petrol, Cărbuni Gaze Naturale etc.
* **Resurse regenerabile – inepuizabile** Ex.energia solară, eoliană, geotermală etc.

Asia este un continent care **dispune de cea mai mare diversitate a resurselor**, atât de suprafaţă , cât şi de subsol. Unele resurse se pot concentra în Asia mai mult într-o anumită zonă geografică Ex. Petrolul din Penisula Arabia. **Unele ţări extrag propriile resurse** (China, India, Rusia ), iar altele **nu dispun de resurse proprii important (Japonia ).**

**Resursele de subsol** – **petrol, gaze naturale, cărbuni, minereuri**

**Petrolul** se găseşte în zona Orientului Mijlociu, care deţine **o treime din rezervele mondiale.** **Arabia Saudită** este ţara situată pe primul loc la producţia de petrol. Petrol se mai găseşte şi în alte zone ale Asiei, dar în cantităţi mai mici. **Gazele naturale** le întâlnim în aceleaşi zone de exploatare a petrolului.



**Cărbunii** – îi întâlnim în special în **China**, ţară care deţine o treime din producţia mondială de cărbuni**.( locul I în lume ).** Cărbuni mai exploatează **Rusia şi India**.

**Minereuri de fier** se exploatează în China, Rusia şi India



**Aur** se exploatează în Rusia,India, China **Argint** în China **Cupru** se exploatează în Rusia, Kazahstan **Uraniu** se exploatează în Rusia, China India **Diamante** se exploatează în Rusia

**Resursele de suprafaţă** – sunt cele pe care **le găsim pe suprafaţa Planetei**.

**Pădurile** – Asia deţine o suprafaţă mare de păduri (Pădure ecuatorială în Indonezia, Pădure de foioase în Japonia şi China, Taiga (Pădure de conifere ) în Rusia. Se utilizează lemnul.

**Păşunile** - se folosesc pentru hrana animalelor mai ales în zona de stepă Ex. Mongolia

**Apele** – Asia deţine o reţea hidrografică însemnată. Apa reprezintă o resursă importantă. Este folosită în diferite moduri Ex. Obţinerea de hidroenergie – energia mareelor.

**Solul**- o resursă importantă de suprafaţă. Solul fertil este repartizat neuniform . În zonele deşertice solurile sunt lipsite de fertilitate.

În momentul de faţă pe continetul asiatic se încearcă o trecere de la resursele epuizabile **la folosirea cu precădere a resurselor inepuizabile** :

-**energia mareelor** – folosită în Coreea de Sud

-**energia solară** – folosită în China şi alte ţări unde durata de strălucire a Soarelui este mare

-**energia geotermală** – care foloseşte căldura Pământului (Japonia )

-**energia eoliană** – China, Japonia, Rusia şi în alte ţări unde forţa vântului o permite.